b'\n_START_ARTICLE_\nJanko Babnik\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Mariboru je na Dunaju \xc5\xa1tudiral pravo in 1884 tam tudi doktoriral. V sodni slu\xc5\xbebi je bil v Ljutomeru, Ljubljani in Litiji, nato sodni pristav v Logatcu in od 1894 v Ljubljani. Leta 1898 je postal svetnik pravosodnega ministrstva na Dunaju. Po razpadu Avstro-Ogrske je v novi dr\xc5\xbeavi vodil reorganizaciji sodstva v Sloveniji, bil upravitelj beograjskega Ministrstva pravde v Ljubljani in prav tam v letih 1922\xe2\x88\x921927 predsednik Vi\xc5\xa1jega de\xc5\xbeelnega apelacijskega sodi\xc5\xa1\xc4\x8da. Napisal je delo o najstarej\xc5\xa1i slovenski pravni zgodovini, ki ga je objavil \xc5\xbee kot \xc5\xa1tudent in je bilo dolga leta edini pregled te snovi v Sloveniji. Ukvarjal pa se je med drugum tudi s pravno terminologijo in bil urednik strokovnega lista Slovenski pravnik.'